দ্য ওয়েট্রেসেস (শিল্পী)

দ্য ওয়েট্রেসেস ছিল একটি সহযোগী নারীবাদী পরিবেশন শিল্পকলা গোষ্ঠী যা ১৯৭৭ সালে গঠিত হয়েছিল। এই গোষ্ঠীতে এমন শিল্পীরা অন্তর্ভুক্ত ছিলেন যাঁরা লস অ্যাঞ্জেলেস, ক্যালিফোর্নিয়ায় পরিচারিকা হিসেবেও কাজ করেছিলেন। গোষ্ঠীটি তাদের প্রতিষ্ঠা থেকে ১৯৮৫ সাল পর্যন্ত সক্রিয় ছিল। ১৯৭৭ সালে নারীবাদী স্টুডিও কর্মশালা (এফএসডব্লিউ) স্নাতক জেরি অ্যালিন এবং অ্যান গোল্ডিন মহিলা ভবনে দ্য ওয়েট্রেসেস কে সহ-প্রতিষ্ঠা করেছিলেন। অ্যালিন এফএসডব্লিউ-তে গোল্ডিনকে পরিবেশন করতে দেখার পর দুজনে এই দল গঠন করেন। সেখানে গোল্ডিন চোখে কাজল পরে, পানীয় পরিবেশন করতেন। অ্যালিন তাঁকে বোঝানোর চেষ্টা করেন যে পানীয় এবং পরিচারকের ভূমিকা হল বিষাক্ত। সাত বছর ধরে পরিচারিকার কাজ করার পর, গোল্ডিন এই কথা শুনে গভীরভাবে প্রভাবিত হয়েছিলেন। তাঁদের প্রথম পরিবেশনা ছিল রেডি টু অর্ডার? (রেডি টু অর্ডার?)। এটিতে অ্যালিন, গোল্ডিন, প্যাটি নিকলাউস, জেমি ওয়াইল্ডম্যান এবং ডেনিস ইয়ারফিটজ অংশগ্রহণ করেছিলেন। এলিজাবেথ ক্যানেলেক, অ্যান মাভোর, অনিতা গ্রিন, এবং চাটনি গুন্ডারসন বেরি সহ দলটি অবশেষে ১৪ জনে গিয়ে পৌঁছোয়। দ্য ওয়েট্রেস ১৯৮৫ সাল পর্যন্ত পরিবেশন করে গেছে। তাঁদের বলা হয় নারীবাদী শিল্পের অগ্রদূত, যাঁরা গেরিলা গার্লসের প্রবক্তা ছিলেন। ২০১১ সালে, ওটিস কলেজ অফ আর্ট অ্যান্ড ডিজাইনের গ্যালারীতে, 'দ্য ওয়েট্রেসেস' এর নারী গঠন সম্বন্ধে একটি প্রদর্শনী "ডুইং ইট ইন পাবলিক" হয়েছিল। দ্য ওয়েট্রেসের সারা বিশ্বে পরিচারিকাদের কাজকর্মের মধ্যে দেখতে পাওয়া একতার অন্বেষণের চারপাশে ঘোরে। দলটি চারটি বিষয়বস্তুর উপর দৃষ্টি নিবদ্ধ করে: কাজ, অর্থ, যৌন হয়রানি এবং নারীদের একঘেয়ে জীবন। তাঁরা "যৌন বস্তু, ক্রীতদাস, বেশ্যা এবং একটি সেবা সম্পাদনকারী মহিলা" হিসাবে পরিচারিকাদের যৌনতার অবস্থারও অন্বেষণ করেছিলেন। অ্যালিন একজন পরিচারিকা হিসাবে তাঁর নিজের অভিজ্ঞতাকে ব্যবহার করেছিলেন, একজন পরিচারিকা হিসাবে পতিতার ধারণাটি বয়ে নিয়ে যাবার জন্য। উত্তেজক পোশাক পরে পুরুষ গ্রাহকদের কাছ থেকে বকশিসের মাধ্যমে আরও বেশি অর্থ উপার্জন করা, এবং সেই অভিজ্ঞতা পরিচারিকার কাজে ও যৌনতাবাদে কিভাবে সার্বজনীন তার একটা ধারণা তৈরি করা। গোষ্ঠীটি তাদের অভিজ্ঞতা থেকে অনুপ্রেরণা নিতে পরিচারিকাদের সাক্ষাৎকারও নেয়। অর্ডার দিতে প্রস্তুত?, গোষ্ঠীর এই প্রথম পরিবেশনাটি একজন যৌন উত্তেজক পরিচারিকার বেশি বকশিশ উপার্জনকে ঘিরে তৈরি। অংশটি জেরি অ্যালিন পরিকল্পিত ৭ দিনের, স্থান নির্দিষ্ট ধারণামূলক কাজের একটি অংশ ছিল। এটি স্থানীয় লস অ্যাঞ্জেলেস রেস্তোরাঁয় ব্যবসার সময় সম্পাদিত হয়েছিল। তাঁদের গেরিলা পরিবেশনার জন্য, শিল্পীরা কৌতুকপূর্ণ এবং উত্তেজক চরিত্র তৈরি করেছেন, যেমন ওয়ান্ডার ওয়েট্রেস, "যে বিশ্বের নিপীড়িত এবং নিগৃহীত পরিচারিকাদের সাহায্য করে" এবং বহু-স্তন বিশিষ্ট মহান দেবী ডায়ানা, যিনি পরিচারিকাদের কাছে অন্যায় চাহিদা লালনপালন করার সমালোচক। যৌনতাকে সম্বোধন করার বাইরেও, দ্য ওয়েট্রেসেস বিশ্বব্যাপী খাদ্য উৎপাদন এবং খাদ্য নষ্টের বিষয়গুলি নিয়েও আলোচনা করেছে যেমন ওয়ান প্লেট, ওয়ান প্ল্যানেট (১৯৮১)। এছাড়া ওয়ান্ডার ওয়েট্রেস টেকস আ লুক অ্যাট দ্য ইউনিয়ন (১৯৭৯) রেস্তোরাঁ শিল্পে সংগঠিত শ্রমের উপর দৃষ্টি নিবদ্ধ করে। ১৯৭৯ সালে ৩৫ জন অংশগ্রহণকারীর সমন্বয়ে দ্য ওয়েট্রেসেস "অল সিটি ওয়েট্রেস মার্চিং ব্যান্ড" হিসাবে পাসাডেনা ডু দা প্যারেডে অংশগ্রহণ করেছিল। দলটি একজন ব্যান্ডলিডারের নেতৃত্বে পরিচারিকার উর্দি পরে মিছিল করেছিল, ব্যান্ডের সদস্যরা ঐতিহ্যবাহী যন্ত্রের পরিবর্তে "ম্যাকনামারস ব্যান্ড" গানের উপর ভিত্তি করে একটি আসল গান পরিবেশন করেছিল, ঐতিহ্যগত যন্ত্রের পরিবর্তে হাঁড়ি, প্যান এবং রান্নার সরঞ্জামগুলি বাজিয়েছিল। ২০০৭ সালে অ্যালিন, গোল্ডিন, অ্যান মাভোর, ডেনিস ইয়ারফিটজ পিয়ের এবং ৩৭ জন মহিলা, পুরুষ ও শিশু আবারও ডু দা প্যারেডে মিছিল করেছিল, অল সিটি ওয়েট্রেস মার্চিং ব্যান্ড হিসাবে, সম বেতনের সমর্থনে পদযাত্রা করে। অল আমেরিকান ওয়েট্রেস রেডিও শো ; প্যাসিফিকা রেডিও অল সিটি ওয়েট্রেস মার্চিং ব্যান্ড ; ডু দা প্যারেড Jerri Allyn (২০১১)। "performance art"। Jerri Allyn। Otis College of Art and Design। সংগ্রহের তারিখ ৪ সেপ্টে ২০১১।  "The Waitresses"। Archives। re.act। ১১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৫ সেপ্টে ২০১১।  Montano, 153. "Doin' It In Public"। Public Programs। Otis College of Art and Design। ২ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৬ সেপ্টে ২০১১।  Montano, 154. Montano, 155. Jerri Allyn (২০১১)। "Ready to Order?"। performance art। Otis College of Art and Design। সংগ্রহের তারিখ ৫ সেপ্টে ২০১১।  Sebesta, Judith (২০০৩)। "Audience at Risk: Space and Spectators at Feminist Performance"। Audience Participation: Essays on Inclusion in Performance। Praeger। পৃষ্ঠা 149–166।  Moravec, Michelle (২০১১)। "In the Name of Love: Feminist Art, the Women's Movement and History"। The Waitresses Unpeeled: Performance Art and Life। Otis College of Art and Design। পৃষ্ঠা 70–85।  Jerri Allyn (২০১১)। "The All City Waitress Marching Band"। performance art। Otis College of Art and Design। সংগ্রহের তারিখ ৫ সেপ্টে ২০১১।  মন্টানো, লিন্ডা এম. পারফরম্যান্স শিল্পী আশির দশকে কথা বলছেন। বার্কলে: ইউনিভার্সিটি অফ ক্যালিফোর্নিয়া প্রেস (২০০০)।আইএসবিএন ০-৫২০-২১০২২-০আইএসবিএন 0-520-21022-0 মহিলা ভবনের ইতিহাস: ওয়েট্রেসেস (ওটিস কলেজ) ওয়েট্রেস অল সিটি মার্চিং ব্যান্ড ওয়েট্রেসেস রেকর্ড, ১৯৭১-২০১৫। গেটি রিসার্চ ইনস্টিটিউট, লস এঞ্জেলেস, অ্যাকসেসন নং ২০১৭। এম.৪৫। টেমপ্লেট:Feminist art movement in the United States